### Resumé

[adresse] i Vejle midtby bliver ofte oversvømmet i forbindelse med højtvandshændelser – senest 7. januar 2025.  Vandet kommer ikke fra overløb ved [adresse], men fra overfladevand fra området, der ikke kan komme til åen. En udskiftning af en kontraklap og anlæg af pumpestation etableret ved [adresse] vil kunne afhjælpe denne udfordring, så vejen mindre hyppigt skal spærres grundet vand på vejbanen. Der er projekteret en løsning med en forventet anlægsomkostning på 2,4 mio. kr. Der søges anlægsbevilling til projektet.

### Sagsfremstilling

Vejle midtby har været ramt af flere større klimahændelser i det forløbne år, hvor åen er gået over sine bredder. Men ved [adresse] vil der også være vand på vejbanen i situationer, hvor åen ikke løber over. Her kan systemet ikke komme af med vejvand til åen ved høj vandstand, hvorved der sker en opstuvning af vand på vejbanen.  Derfor er [adresse] – en central vej og en del af vejfirkanten – jævnligt spærret grundet store mængder vand på vejbanen i op til 8-24 timer ad gangen til stor gene for trafikafviklingen.

En del af problemet ligger i en dårligt konstrueret kontraklap, der er lavet, så den ikke kan besigtiges eller serviceres. Men selv med en kontraklap (der hindrer vand fra åen i at bevæge sig ind i kloaksystemet) er der behov for at komme af med overfladevandet fra området til åen, da kontraklappen ved høj vandstand i åen lukker udløbet også for vejvandet. Forvaltningen har vurderet, at den bedste løsning er dels at udskifte kontraklappen med en konstruktion, der  løbende kan serviceres, og dels i etablering af en pumpestation ved [adresse], der pumper vandet hurtigt væk igen fra [adresse] til åen, så der ikke kommer de store vandmængder på kørebanen. Pumpen vil afhjælpe de tilfælde, hvor vejbanen er oversvømmet uden overløb fra [adresse] – erfaringsmæssigt blevet flere og flere gange pr år. Når der er overløb, vil en pumpe også her kunne bidrage til, at vandet hurtigere kan pumpes væk igen efter oversvømmelsen – således at vejen kan åbnes hurtigere igen til stor gavn for trafikafviklingen.

Løsningen er en del af Klima-, Natur- og Miljøudvalgets handlingsplan fra 30. september 2024 – på bagkant af oversvømmelsen 27. september 2024. Siden da har forvaltningen arbejdet med at beskrive og projektere en løsning.

Pumpestationen etableres på [adresse] og anlægget vil kræve nedlæggelse af forventelig 2 p-pladser.

Forvaltningen har beregnet, at en pumpeløsning vil kræve en anlægsbevilling på 2,4 mio. kr. Der er ikke afsat beløb til projektet i Budget 2025-28. Økonomiudvalget anmodes derfor om at anvise finansiering, da det er presserende at få løst udfordringen.

### Økonomi

![](data:image/png;base64...)
Figur 1 - ny/ændring af anlægsbevilling

![](data:image/png;base64...)
Figur 2 - Tillægsbevilling til rådighedsbeløb

**Opsummering af de bevillingsmæssige konsekvenser**
Sagen medfører, at der søges anlægsbevilling og afsættes rådighedsbeløb på 2,4 mio. kr. i 2025 til pumpestation på [adresse]. Der er ikke afsat beløb til projektet, hvorfor Økonomiudvalget anmodes om at anvise finansiering.

**Afledt drift**Der er afledt drift på 15 t.kr. fra 2026 og frem til drift og vedligehold af pumpestation.
Ift. P-indtægter skønnes der ikke at være fald/eller at de bliver minimale, grundet Abelones Plads har restkapacitet.
Afledt drift indgår i budgetlægningen 2026-2029 spor 2.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Pumpen er nødvendig på baggrund af ændret klima med mere nedbør. En sikring af fremkommeligheden i området – nær sygehus og andre centrale funktioner – øger byens resiliens.

### Sagens videre forløb

Sagen behandles tillige i Klima-, Natur & Miljøudvalget.

Sagen skal behandles af Økonomiudvalget og Byrådet.

### Historik

**Teknik- og Miljødirektøren indstiller, den 13. januar 2025, punkt 3:**

**at** der sker en udskiftning af kontraklappen og etablering af en pumpestation ved [adresse], og

**at** de bevillingsmæssige konsekvenser jf. bevillingsskema under afsnittet økonomi godkendes.

**Beslutning i Klima-, Natur- og Miljøudvalget, den 13. januar 2025, punkt 3:**

1. at godkendt.

Udvalget er indstillet på at dele udgifterne til projektet med Teknisk Udvalg og vil anvise finansieringen på et senere møde.

Helge Kjær var fraværende.

### Indstilling Teknik- og Miljødirektøren indstiller

**at** der sker en udskiftning af kontraklappen og etablering af en pumpestation ved [adresse], og

**at** de bevillingsmæssige konsekvenser, jf. bevillingsskema under afsnittet økonomi godkendes.

### Beslutning

1. at godkendt.

Udvalget anviser finansiering af udvalgets andel af projektet fra puljen "Genopretning af klimabelastede vejstrækninger".

Gunner Koch var fraværende.